The Dalek Invasion of Earth

***The Dalek Invasion of Earth*** er en *[[Doctor Who]]*-historie på seks episoder, som ble vist på BBC One fra 21. november til 26. desember 1964. Det er den siste historien hvor Susan Foreman (spilt av Carole Ann Ford) er en av den faste besetningen. Hun returnerer en gang til i jubileumsspesialen *[[The Five Doctors]]* i 1983. Hun er også med i veldedighetsspesialen *[[Dimensions in Time]]* i 1993.

## Episodenavn
**World's End*.
**The Daleks*.
**Day Of Reckoning*.
**The End Of Tomorrow*.
**The Waking Ally*.
**Flashpoint*.

## Kontinuitet
*Filmen *[[Daleks - Invasion Earth 2150 AD]]* med Peter Cushing er basert på denne historien.
*En del av Doktorens monolog hvor han sier at han vil komme tilbake ble brukt som en prolog for *The Five Doctors*.
*Dortmun kaller materialet som dalekenes ytre er bekledt med for dalekanium. I den alternative fremtiden i historien *[[Day of the Daleks]]* (og i videospillet *Destiny of the Doctors*) er dalekanium et ustabilt sprengstoff som kan penetrere dalekenes ytre.
*Barbara nevner Boston Tea Party mens hun prøver å oppholde en dalek i episode seks. Den niende Doktoren nevner at han hjalp til med å kaste te overbord under Boston Tea Party i episoden *[[The Unquiet Dead]]* (2005).
*Dalekenes plan, som går ut på å fjerne den magnetiske kjernen i jorden slik at de kan flytte på planeten, er blitt kritisert og kalt for umulig av fans, inkludert Tat Wood og Lawrence Miles i deres episodeguide *About Time*. Romanen *GodEngine* av Craig Hinton foreslår at dalekene jobbet med en gruppe iskrigere om å sette våpenet GodEngine og installere det på jorden. Boken sier at Doktoren også kom tilbake for å hente nøkkelen til tardisen, som Susan forlot.

### Handlingens tidsrom
Det er ikke klart hvilket år historien foregår. Doktoren og Ian finner en kalender fra 2164, men den lå i et nedlagt varehus og det er derfor ikke sikkert at den er ny. Det blir nevnt at historien foregår et tiår etter at invasjonen begynte. I *[[The Daleks' Master Plan]]* ber Doktoren Bret Vyon om å fortelle jorden at de må se på det som skjedde i 2157 for å stoppe dalekene. Hvis dette betyr at invasjonen begynte dette året, foregår *The Dalek Invasion of Earth* i 2167. I *[[Genesis of the Daleks]]*, nevner den fjerde Doktoren at dalekene prøvde å fjerne den magnetiske kjernen i jorden i år 2000, men dette skjedde under et avhør og det kan være at han løy. Ifølge *[[Radio Times]]* og en trailer foregikk *The Dalek Invasion of Earth* dette året.

Big Finish Productions' hørespill *[[The Mutant Phase]]* foregår delvis i år 2158 på jorden. I denne historien møter dem femte Doktoren og Nyssa på daleker i Kansas. Planen om å fjerne jordens kjerne og gruven i Bedfordshire er nevnt, noe som impliserer at historien foregår under samme invasjon. Hørespillene, likt andre spin-off-produkters kanonisitet, er dog usikker.

I tillegg er det også uklart når i dalekens egen tidslinje denne historien foregår. De fleste tilhengere er dog enig om at Doktorens vurdering om at den foregår en million år før hendelsene i *[[The Daleks]]* er ekstremt overdrevet og kanskje også i feil retning tidsmessig. I *[[Planet of the Daleks]]*, som foregår i 2540, blir det nevnt at hendelsene i *The Daleks* skjedde generasjoner tidligere.

## Produksjon
Arbeidstitlene for denne historien var blant annet *The Daleks*, *The Return of the Daleks* og *The Invaders*.

Havnescenene ble filmet ved den nedlagte Wood Lane (Central Line) tube station.

### Alternative titler
Historien har noen ganger blitt kalt *World's End*, for eksempel i boken. Dette er tittelen på den første episoden og ble gitt til hele historien i *Radio Times*' jubileumsspesial i 1973 da serien var ti år gammel. Flere andre lister kopierte denne tittelen. Ironisk nok begynner historien i den ekte World's End i Chelsea i London.

## Utgivelser
Historien ble utgitt på VHS i 1990.

16. juni 2003 ble historien utgitt på DVD. Utgivelsen er på to DVD-plater og var en del av 40-årsjubileumsutgivelsene. I denne utgivelsen kan man velge om man vil se historien med de originale effektene eller med nye data-animerte effekter.

Boken basert på historien ble skrevet av Terrance Dicks og utgitt av Target Books i 1977. En tysk oversettelse  med omslagsillustrasjon av David A. Hardy ble utgitt i 1981 av Schneider-Buch med tittelen *Doctor Who &ndash; Kampf um die Erde* (engelsk: Doctor Who &ndash; Struggle for the Earth). En fransk oversettelse ble utgitt i 1987 med tittelen *Docteur Who - Les Daleks envahissent la Terre*. Denne utgavens omslagsillustrasjon hadde et bilde av de kontroversielle franske fysikerne og tvillingene Igor og Grichka Bogdanoff, som presenterte boken.

## Se også
*Doctor Who &ndash; hovedartikkel
*Liste over Doctor Who-historier
*DVD-utgivelser av Doctor Who

## Eksterne lenker

* Om restaureringen av historien for DVD-utgivelsen